
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-03-27 Nr. 280-P-10
Vilnius

Posėdis įvyko 2013 m. kovo 27 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: S.Fiodorovas, S.Jovaiša, G.Kirkilas, I.Šiaulienė, D.Teišerskytė, P.Žeimys.
Kitų dalyvių sąrašas pridedamas.
DARBOTVARKĖ:

1. Dėl Lietuvos pirmininkavimo Europos Sąjungos Tarybai klausimų derybinių aprašų projektų aktualumo Nr. ES-13-01.
2. Saugesnio interneto programos pristatymas, jos rezultatų ir perspektyvų aptarimas.
3. Dėl Radijo ryšio plėtros 800 MHz radijo dažnių juostoje: status quo Lietuvoje.
1. SVARSTYTA: Dėl Lietuvos pirmininkavimo Europos Sąjungos Tarybai klausimų derybinių aprašų projektų aktualumo Nr. ES-13-01. 
Kalbėjo: M.Bastys, S.Jovaiša, V.Ramanavičius, S.Štarolis.

NUSPRĘSTA: 
1. Įvertinus LR Vyriausybės ES komisijos 2013-01-09 posėdyje patvirtintą Lietuvos pirmininkavimo Europos Sąjungos Tarybai klausimų sąvadą ir derybinius aprašus, priimti sprendimą dėl neprioritetinių derybinių aprašų:

	Eil. Nr.
	Sąvado Nr.
	ES darbotvarkės klausimas
	Klausimo esmė 
	Seimo komiteto pozicija

	1.
	458
	Reglamentas dėl GNSS agentūros vaidmens (teisėkūros iniciatyva)

Nr. 6358/13  COM(2013) 40 final 
	Pasiūlymo tikslas – peržiūrėti agentūros funkcijas. Šiame pasiūlyme siekiant užtikrinti su Galileo sistemų akreditavimu susijusios veiklos nepriklausomumą ir tuo tikslu atskirti šią Europos GNSS agentūros veiklą nuo kitų veiklos rūšių, pasiūlyme numatyta saugumo akreditavimo valdybai ir saugumo akreditavimo valdybos pirmininkui suteikti daugiau įgaliojimų bei juos suderinti su atitinkamai administracinės valdybos ir vykdomojo direktoriaus įgaliojimais. Agentūros vidaus struktūra keičiama taip, kad nekiltų jokių abejonių dėl akreditavimo veiklos nepriklausomumo nuo kitos Agentūroje vykdomos veiklos. Šiuo sprendimu, kai griežčiau atskiriamos Europos GNSS agentūros veiklos rūšys galima užtikrinti tinkamą nepriklausomumą vykdant akreditavimo veiklą.

EK pasiūlymą pateikė 2013-02-06.
	Pritarti derybiniam aprašui


	2.
	460
	Pasiūlymas dėl Europos Parlamento ir Tarybos direktyvos dėl priemonių aukštam bendram tinklų ir informacinių sistemų saugumo lygiui visoje Sąjungoje užtikrinti
	Bus siekiama identifikuoti pagrindines su interneto saugumo užtikrinimu susijusias rizikas, iššūkius, galimybes bei spręstinas problemas, atsižvelgiant ir į padėtį trečiosiose šalyse. Kartu numatoma identifikuoti tolesnius veiksmus bei sritis, kuriose reikėtų aktyvesnio ES vaidmens. Tikėtina, kad klausimo svarstymas gali užsitęsti iki Lietuvos pirmininkavimo ES.

Strategiją planuojama paskelbti kartu su palydimuoju reglamento projektu dėl CERT‘ų koordinavimo.

Lietuvos pirmininkavimo metu planuojama pažangos ataskaita.  

Europos parlamento Pramonės, mokslinių tyrimų ir energetikos komitetas dėl šio pasiūlymo turėtų balsuoti 2013 m. spalį – lapkritį.
	Pritarti derybiniam aprašui


	3.
	461
	Pasiūlymas dėl Europos Parlamento ir Tarybos reglamento dėl priemonių, mažinančių greitaeigių elektroninių ryšių infrastruktūros plėtros kaštus
	Bus siekiama su plačiajuosčiu ryšiu susijusių 2020 m. Europos strategijos tikslų, taip pat, pagal šią sistemą EK iki 2014 m. padidins ir racionalizuos sparčiojo plačiajuosčio ryšio diegimo finansavimą, teikiamą naudojantis ES priemonėmis.

Lietuvos pirmininkavimo metu planuojama pažangos ataskaita.

Europos parlamento Pramonės, mokslinių tyrimų ir energetikos komitetas dėl šio pasiūlymo turėtų balsuoti 2013 m. spalį – lapkritį.
	Pritarti derybiniam aprašui


	4.
	462
	Reglamentas dėl interneto prieigos teisinio reguliavimo
(teisėkūros iniciatyva)
	Bus siekiama užtikrinti, kad elektroninis turinys būtų prieinamas ir žmonėms su negalia, taip pat viešieji tinklalapiai ir e-paslaugos turėtų būti suderinti su tarptautiniais WEB pasiekiamumo standartais.

Lietuvos pirmininkavimo metu planuojama pažangos ataskaita.

EP ITRE komitetas turi balsuoti 2013 m. liepos mėn.
	Pritarti derybiniam aprašui


	5.
	463
	Sąveikūs sprendimai viešajam administravimui 2010-2015 m. programa (ISA programa) patvirtinta Sprendimu 922/2009/EB (teisėkūros iniciatyva)
	Sprendime numatytos lėšos visam programos laikotarpiui, tačiau palikta sąlyga, kad suma laikotarpiui po 2013 m. laikoma patvirtinta, jei ji atitinka 2014 m. prasidedančiam laikotarpiui galiosiančią finansinę programą (Sprendimo 17 str.).

Tarpinė programos įgyvendinimo ataskaita turi būti pateikta iki 2012 m. pab. Iki 2013 m. pabaigos reikės priimti sprendimus dėl finansavimo nuo 2014 m.
	Pritarti derybiniam aprašui


	6.
	465
	Pasiūlymas dėl Europos Parlamento ir Tarybos direktyvos, kuria iš dalies keičiama direktyva 2003/98/EB dėl viešojo sektoriaus informacijos pakartotinio naudojimo 
	Šiuo dokumentu siekiama skatinti ekonominį augimą ir darbo vietų kūrimą, išnaudojant valstybei priklausančių duomenų potencialą ir sudarant geresnes sąlygas naudotis viešojo sektoriaus informacija, taip pat siekiama sudaryti sąlygas praktikos permainoms viešajame sektoriuje ir sukurti palankią aplinką pridėtinės vertės veiklai, kuria būtų pakartotinai naudojami viešosios informacijos ištekliai.

Projektas paskelbtas 2011 12 13. Airija planuoja užbaigti svarstymą.
	Pritarti derybiniam aprašui


	7.
	414
	Pasiūlymas dėl Europos Parlamento ir Tarybos direktyvos dėl valstybių narių įstatymų, susijusių su radijo ryšio įrenginių tiekimu rinkai, suderinimo
	Direktyvoje nustatoma radijo ryšio įrenginių pateikimo rinkai ir eksploatacijos pradžios Sąjungoje reguliavimo sistema.

Bus siekiama pažangos darbo grupėje, atsižvelgiant į IE pasiekimus.
	Pritarti derybiniam aprašui


	8.
	220
	Pasiūlymas dėl atakų prieš informacines sistemas ir dėl Tarybos pamatinio sprendimo 2005/222/TVR panaikinimo (teisėkūros iniciatyva)
	Pasiūlymu siekiama apibrėžti nusikalstamas veikas atakų prieš informacines sistemas srityje ir nustatyti minimalias sankcijas už tokių veikų padarymą taisyklės. Taip pat siekiama nustatyti bendras tokių atakų prevencijos nuostatas ir gerinti su tokiomis atakomis susijusį bendradarbiavimą baudžiamosios teisenos srityje.

2011 m. birželio mėn. buvo patvirtintas Tarybos bendrasis požiūris. Trilogas su Europos Parlamentu yra baigtas ir teisės akto tekstas sutartas, todėl Lietuvai gali nebetekti tęsti derybų dėl šio klausimo.

Tęstinė iniciatyva. 2011 m. birželio mėn. patvirtintas Tarybos bendrasis požiūris.
	Pritarti derybiniam aprašui



2.  Pritarti Lietuvos  pirmininkavimo ES Tarybai svarstomų klausimų Nr. 458, 460, 461, 462, 463, 465, 414, 220 derybiniams aprašams.  

Balsavimo rezultatai: bendru sutarimu.
2. SVARSTYTA: 
Saugesnio interneto programos pristatymas, jos rezultatų ir perspektyvų aptarimas..
Kalbėjo: M.Bastys, F.Dobrovolskis, R.Rainys, M.Masaitis, S.Jovaiša, D.Teišerskytė, V.Fiodorovas.
NUSPRĘSTA: išklausyta Ryšių reguliavimo tarnybos ir Švietimo informacinių technologijų centro pateikta informacija.
3. SVARSTYTA: 
Dėl Radijo ryšio plėtros 800 MHz radijo dažnių juostoje: status quo Lietuvoje.
Kalbėjo: M.Bastys, F.Dobrovolskis, M.Žilinskas, T.Bukauskas, V.Ramanavičius, V.Zareckij.
NUSPRĘSTA: išklausyta Ryšių reguliavimo tarnybos pateikta informacija.
Posėdžio pirmininkas



Mindaugas Bastys
Posėdžio sekretorė


                   Lina Giriūnienė

